Sigmundur Isfeld verður sendimaður Føroya í Bejing. Nýggj sendistova í Bejing Landsstýrismaðurin í uttanríkismálum, Poul Michelsen, hevur tikið avgerð um at føroysk sendistova verður sett á stovn í Beijing í Kina frá 1. august 2019. sambandi er Sigmundur Ísfeld tilnevndur sum sendimaður á nýggju føroysku sendistovuni. Sigmundur Ísfeld er 53 ára gamal, og útbúgvin stjórnmálafrøðingur frá universitetinum í Bergen. Sigmundur Ísfeld hevur drúgvar royndir í føroysku fyrisitingini og við uttanlandsmálum. Hann arbeiddi sum fulltrúi i í Vinnumálaráðnum í árunum 1996 til 1998, tá hann fekk starv í uttanríkistænastuni, har hann hevur arbeitt síðani. Í árunum 2005–2008 var Sigmundur Ísfeld sendimaður Føroya í London. Síðani 2012 hevur hann verið sendimaður í Keypmannahavn; tey tvey seinastu árini við starvstaði í Føroyum, har Sigmundur Ísfeld samstundis hevur staðið fyri arbeiðinum at virka fyri at fáa handilsavtalur við lond í fjareystri. Nýtt sendifólk í Keypmannahavn verður tilnevnt í næstum.